Windows 2.1x

**Windows 2.1x**, reklamiran pod nazivima **Windows/286** i **Windows/386**, je porodica Microsoft Windows grafičkih operativnih okruženja.

Windows/286 2.10 i Windows/386 2.10 su oba objavljena 27. maja 1998. godine, manje od šest mjeseci nakon objave sistema Windows 2.0. Po prvi put je hard disk bio potreban za instalaciju sistema Windows.

## Izdanja 
Objavljena su dva izdanja porodice Windows 2.1x; oba su mogla koristiti Intelov procesor za koga su bila i dizajnirana.

### Windows/286 
Windows/286 može koristiti tehnologiju visokog memorijskog područja (eng. High Memory Area ili HMA) kako bi Windows programima povećao dostupnu memoriju. HIMEM.SYS DOS drajver je objavljen u ovu svrhu. Također sadrži podršku za nekoliko matičnih ploča sa produženom memorijom iako ova podrška nema veze sa Intelovim 80286 procesorom. Segmentirana priroda Windows programa je bila značajno korisnika za upotrebu EMS-a, pošto su dijelovi koda i podataka bili dostupni prvom megabajtu RAM-a i pristup realnom režimu je dat samo kad ga je program zatražio. Microsoft je preporučio korisnicima da imaju samo 256KB glavne memorije, što bi ostavilo adresno mjesto od 256 pa do 640KB memorije dostupne za dinamičko mapiranje EMS memorije.

Bez obzira na ime, Windows/286 je bio potpuno funkcionalan na 8088 i 8086 procesorima. Windows/286 jednostavno ne bi koristio visoko područje memorije jer to nije postojalo za 8086 procesoru; međutim, EMS se idalje mogla koristiti ako je bila prisutna. Nekolicina računarskih proizvođača je isporučivala Windows/286 sa 8086 hardverom; primjer ovoga je IBM-ov Personal System/2 Model 25, koji se mogao kupiti sa "DOSom 4.00 i Windows kompletom" za obrazovna tržišta te je također sadržavao programe za obradu teksta i pravljenje prezentacija što je bilo korisno studentima, mada je ovo stvorilo zabunu korisnicima koji su kupili ovaj sistem sa kutijom na kojoj je pisalo Windows/286 a uređaj je bio znatno slabiji od 80286.

Windows/386 je također pružao emulaciju EMS memorije koristeći upravljačke funkcije memorije od 80386 procesora kako bi omogućio da se RAM koji je bio veći od 640k ponaša kao paralelna memorija koja je prije jedino bila dostupna preko dodanih kartica i kou su samo koristile popularne DOS aplikacije. Prepisujući datoteku WIN200.BIN sa COMMAND.COM aplikacijom, moguće je koristiti EMS emulaciju bez pokretanja grafičkog interfejsa Windows-a. Nije bilo podrške za virtualnu memoriju sa hard diska, tako da je nekoliko DOS aplikacija moralo stati unutar fizičke memorije pa je Microsoft predložio da se kupi dodatan RAM i kartice ukoliko je to bilo potrebno. DWEEM moduli su se također mogli koristi sa Windows 3.0. Ovo je ono što je omogućilo brži i mnogo ljepši korisnički interfejs kao i podršku za proširenu memoriju.

## Windows 2.11 
Dana 13. marta 1989, objavljen je Windows 2.11 u Windows/286 i Windows/386 izdanjima sa manjim promjenama upravljanja memorije, podrškom za AppleTalk i bržim štampanjem zbog ažuriranjih drajvera za štampanje.

Windows 3.0 je zamijenio Windows 2.11 u maju 1990, mada je Microsoft nastavio podršku za sistem dvanaest godina do 31. decembra 2001.

## Reference 
## Vanjski linkovi 
* Historija Microsoft Windows sistema

Kategorija:Microsoft
Kategorija:Windows